钦定古今图书集成/历象汇编/岁功典/第041卷 > 木兰花慢〈清明〉 前人
## 钦定古今图书集成/历象汇编/岁功典/第041卷 > 木兰花慢〈清明〉 前人

拆桐花烂熳，乍疏雨、洗清明。正艳杏烧林，缃桃绣野，
芳景如屏。倾城尽寻胜赏，骤雕鞍绀幰出郊坰。风暖
繁弦脆管，万家竞奏新声。　盈盈。𩰚草踏青。人艳冶、
递逢迎。向路傍往往，遗簪堕珥，珠翠纵横。欢情对佳
丽地，任金罍罄竭，玉山倾。𢬵却明朝永日，画堂一枕
春酲。